গফরগাঁও ইসলামিয়া সরকারি হাই স্কুল

গফরগাঁও ইসলামিয়া সরকারি হাই স্কুল গফরগাঁয়ের তথা দক্ষিণ ময়মনসিংহ এলাকার ঐতিহ্যবাহী প্রাচীনতম বিদ্যালয়।

ইতিহাস
১৯০৬ সালের ১০ আগস্ট শিলাসী গ্রামের নাসির উদ্দিন নছু খাঁ ইসলামিয়া হাই স্কুল প্রতিষ্ঠা করেন। এটির পাশেই ছিল চরআলগীর কাজী হালিম উদ্দিন প্রতিষ্ঠিত আরও একটি বিদ্যালয় যা ১৮৯২ সালে মাদ্রাসা হিসেবে প্রতিষ্ঠিত হয় ও ১৯০৪ সালে মিডিল ইংলিশ স্কুলে রুপান্তিরত হয়। পরবর্তীতে ১৯০৮ সালে আনজুমানে ইসলামিয়া ও ময়মনসিংহের অতিরিক্ত জেলা ম্যাজিষ্ট্রট সেকসী সাহেবের মধ্যস্থতায় বিদ্যালয় দুইটি একত্রীকরন করা হয়। একত্রীকরনের সময়ে মিডিল ইংলিশ স্কুলের ছাত্র সংখ্যা ছিল ১৯১ এবং ইসলামিয়া হাইস্কুলের ছাত্র সংখ্যা ছিল ১৭৫ জন। এই বিদ্যালয়ের প্রথম প্রধান শিক্ষক ছিলেন মৌঃ ছাবেত উল্লাহ। ঢাকার নবাব স্যার সলিমুল্লাহ ও নবাব নওয়াব আলী চৌধুরীর সাহায্য ও সহযোগিতা স্কুলটি গড়ে উঠতে গুরুত্বপূর্ণ ভূমিকা রাখে । মুসলিম জাগরনের এক ঐতিহ্যবাহী প্রতিষ্ঠান হিসেবে ব্রিটিশ আমলে ইসলামিয়া হাইস্কুল গফরগাঁওসহ ময়মনসিংহ অঞ্চলে আলীগড় বিশ্বদ্যালয়ের ন্যায় গুরুত্বপূর্ণ ভূমিকা রাখে। ১৯৮৫ সালের ১ জুন বিদ্যালয়টিকে সরকারিকরণ করা হয়।

 ফলাফল 
এন্ট্রেন্স তথা ম্যাট্রিক এবং বর্তমানের সেকেন্ডারি স্কুল সার্টিফিকেট বা এস এস সি পরীক্ষায় এ স্কুলের ছাত্ররা যথাক্রমে পূর্ববঙ্গ, পূর্ব পাকিস্তান এবং বাংলাদেশের জাতীয় পর্যায়ে কৃতিত্বের পরিচয় দিয়ে এসেছে। এ স্কুলের ফুটবল টিম ও কাবাডি দল বাংলাদেশের জাতীয় পর্যায়ে একাধিকবার চ্যাম্পিয়ান ও রানার্সআপ হওয়ার গৌরব অর্জন করেছে। 

 কৃতি শিক্ষার্থী 
বাংলাদেশ এবং পশ্চিম বাংলার বহু ব্যক্তিত্ব এ স্কুলে পড়েছেন, শিক্ষকতা করেছেন। পশ্চিমবঙ্গের শিক্ষামন্ত্রী সত্যপ্রিয় চক্রবর্তী, পাকিস্তানের প্রধানমন্ত্রী নুরুল আমিন, পূর্ব পাকিস্থানের রাজস্ব মন্ত্রী ফখর উদ্দিন আহম্মেদ এই স্কুলে শিক্ষকতা করেছেন। নবাব নওয়াব আলী,পাকিস্থানের কেন্দ্রীয় মন্ত্রী গিয়াসউদ্দিন পাঠান, পূর্ব পাকিস্থানের গর্ভনর আব্দুল মোনেম খান এ স্কুলের ম্যানেজিং কমিটিতে দায়িত্বে ছিলেন। 
ভাষা শহীদ আব্দুল জব্বার,একুশে পদক প্রাপ্ত ভাষা সৈনিক মোস্তফা এম এ মতিন,শহীদ বুদ্ধিজীবী অধ্যাপক মীর আব্দুল কাইয়ুম, পাকিস্তানের কেন্দ্রীয় মন্ত্রী গিয়াসউদ্দিন পাঠান প্রমুখ এ বিদ্যালয়ের কৃতি শিক্ষার্থীদের অন্যতম।

 তথ্যসূত্র 

বিষয়শ্রেণী:১৯০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ময়মনসিংহ জেলার বিদ্যালয়